Trondheim kommunes kulturpris

**Trondheim kommunes kulturpris** deles ut årlig av Trondheim kommune ved ordfører og kommunaldirektør for kultur og næring. Utdelingen foregår i januar under Adresseavisens andre nyttårskonsert med Trondheim Symfoniorkester.

Det er åpent for alle å foreslå kandidater til prisen.

Det første året, i 1977, ble prisen tildelt bare én kunstner, forfatteren Kristian Kristiansen. Senere er statuttene endret, slik at det årlig deles ut to priser innenfor det utvidede kulturbegrep. En av prisene skal gå til en person innen det profesjonelle kunst- og kulturområdet, den andre til en person innenfor fritidskulturlivet.

Hver av prismottagerne får en gavesjekk og statuetten *[[Go'dagen]]*, utformet av billedhuggeren Tone Thiis Schjetne. Statuetten er en miniatyr av skulpturen med samme navn, av samme kunstner. Denne skulpturen er utført i bronse og står oppstilt i to norske byer: ved torget i Trondheim og på Sølvberget i Stavanger.
 
I 1981 ble det ikke utdelt noen pris. ''Arbeider-Avisa'' offentliggjorde navnene på alle kandidatene, og «utpekte» Håkon Bleken og Olaf T. Ranum som prismottagere før Trondheim kommunes avdelingsstyre for kirke, kultur og fritid hadde tatt stilling til saken. En journalist fra avisen hadde tatt kontakt med medlemmer av Trondheim kommunes kulturutvalg som hadde drøftet prisutdelingen, og utifra denne informasjonen rapportert årets prisvinnere. Avdelingsstyret vedtok da enstemmig at prisen ikke skulle deles ut. Det ble samtidig enstemmig vedtatt å klage Arbeider-Avisa inn for Pressens Faglige Utvalg, som en følge av at de hadde trykket en nyhet fra et dokument som var unntatt offentligheten. Det ble mye avisskriverier om saken, spesielt da det ble foreslått å la prismidlene gå til brøyting og løypepreparering i Bymarka. Forslaget ble godt mottatt av den «utpekte vinneren» Håkon Bleken.

## Prismottagere
*1977 – forfatter Kristian Kristiansen
*1978 – intendant Gottfred Werner og lektor Hans Gaare
*1979 – programsekretær Otto Nielsen og pianist Inger Mikkelsen Røsoch
*1980 – domorganist Ludvig Nielsen og undervisningsleder Håkon Odd Christiansen
*1981 – *ingen utdeling*
*1982 – maleren Håkon Bleken og disponent Olaf T. Ranum
*1983 – kapellmester Finn Audun Oftedal og idrettsleder Erling Havstein
*1984 – tidl. skøyteløper Hjalmar Andersen og direktør Jan Voigt
*1985 – fiolinist Arve Tellefsen og speiderleder Jens Tødaas
*1986 – billedhugger Kristofer Leirdal og idrettsutøver Ingrid Kristiansen
*1987 – skuespiller Liv Ullmann og tidligere vaktmester Alf Olsen
*1988 – skuespiller/dukkemaker Tatjana Zaitzow og dirigent Anton Vist
*1989 – komponist og musiker Per Hjort Albertsen og Arne Espelund
*1990 – kulturarbeider Reidun Aune og Byåsen Idrettslag
*1991 – maleren Lars Tiller og Hans Tiller
*1992 – kammerorkesteret TrondheimSolistene og fotballspiller Rune Bratseth
*1993 – grafiker og jazzmusiker Ove Stokstad og Nidarosdomens Guttekor
*1994 – Trondheim Symfoniorkester og Riksantikvarens utgravningsarbeider i Trondheim ved Erik Jondell, Axel Christophersen og Sæbjørg Walaker Nordeide
*1995 – forfatter Fredrik Skagen og damekoret Cantus
*1996 – sopran Randi Stene og maler Astrid Wallster Holdbakk
*1997 – Jan-Lauritz Opstad og Cirka Teater v/Anne Marit Sæther 
*1998 – Trondheim Kammermusikk Festival og håndballspiller Trine Haltvik
*1999 – kordirigent Norunn Illevold Giske og Studentersamfundet i Trondhjem
*2000 – maleren Håkon Gullvåg og Marthe Gjestland
*2001 – forfatter Erlend Loe og Rosenborg Ballklub
*2002 – saxofonist John Pål Inderberg og Teaterlaget i BUL i Nidaros
*2003 – rockeartist Åge Aleksandersen og kulturfestivalen UKA-03 ved Kristian Wright
*2004 – teaterdirektør og regissør Catrine Telle og sagaspillet Håkon og Kark (Korsvikaspillet) ved Svein Georg Mogseth
*2005 – forfatter Anne B. Ragde og Julius Paltiel
*2006 – motedesigner Julie Skarland og Bymarkveteranene
*2007 – Per Ottesen og underholdningsduoen Knutsen & Ludvigsen (Øystein Dolmen og Gustav Lorentzen)
*2008 – musiker og låtskriver Ulf Risnes og Halvor Greftegreff
*2009 – danser og koreograf Jo Strømgren og Venche Aarethun
*2010 – Nidarosdomens jentekor ved kunstnerisk leder Anita Brevik og tidligere fotballspiller Roar Strand
*2011 – skuespiller Jakob Margido Esp og Kolstad fotballklubb
*2012 – rockebandet Motorpsycho og Bjørn Krokfoss
*2013 – cellist og leder for TrondheimSolistene Øyvind Gimse og Trondhjems Kunstforening ved Mette Renée Green
*2014 – musiker og dramatiker Rasmus Rohde og Sporveishistorisk Forening
*2015 – Luftforsvarets musikkorps og Pilegrimsfellesskapet St. Olav
*2016 – kunsthåndverker og designer Lise Skjåk Bræk og Skandia Cup
*2017 – historiker og forfatter Per Christiansen og integreringsprosjektet Fargespill
*2018 – jazzmusiker og musikkpedagog Ernst-Wiggo Sandbakk og Den Internasjonale Studentfestialen i Trondheim (ISFiT) ved Tyler Stewart
*2019 – billedkunstner Kjell Erik Killi Olsen og Byåsen husflidslag
*2020 – dramaturg og tidligere teatersjef Per Ananiassen og Jødisk kulturfestival ved Rita Abrahamsen
*2021 – billedkunstner Anne-Karin Furunes og Sjiraffen kultursenter ved Ragnhild Arntsen
*2022 – musiker Skjalg Raaen og Ila Brass Band
*2023 – kunstnerisk og daglig leder for DansiT –&nbsp;koreografisk senter Arnhild Staal Pettersen og AKKS ved Emely Ruth Waet og Hanna Mackessy.
*2024 – skuespiller Øyvind Brandtzæg og, for fritidskulturlivet: Musikkforeningen Nidarholm.

## Se også

* Trøndelag fylkeskommunes kulturpris
* Sør-Trøndelag fylkes kulturpris
* Nord-Trøndelag fylkes kulturpris

## Fotnoter

## Referanser


## Eksterne lenker
* Trondheim kommunes informasjon om kulturprisen